Това е списък на резултатите на националният отбор по футбол Германия и Западна Германия на Световни първенства по футбол. Световното първенство по футбол, понякого наричано просто Световно първенство, е международно състезание по футбол, оспорвано от мъжките национални отбори на членовете на международната футболна федерация (ФИФА), която представлява глобалното ръководно тяло на този спорт. Германия участва на 19 Световни първенства по футбол, като е вторият национален отбор с най-много участия, след Бразилия (с 21 участия) и първият на европейско ниво. Първото участие на Германия на Световно първенство е през 1934 година в Италия, като на два пъти е страна организатор на турнира през 1974 (където е и победител) и 2006 (където печели трето място). Германия има само две неучастия на Световни първенства, това са турнирите от 1930 и 1950 година, в първият случай отказва участие, а във втория ФИФА изключва Германия, поради събитията от Втората световна война.